**Model subiect - Concursul Național de Istorie ,,Nicolae Iorga”**

**Clasa a IX-a**

* Toate subiectele sunt obligatorii
* Se acordă 10 puncte din oficiu

 **SUBIECTUL I (40 puncte)**

Citiți cu atenție sursele de mai jos:

1. ”Pământul era în întregime în mîinile câtorva oameni, puțini la număr. Cei care nu-și plăteau arenda erau duși în robie- ei și copiii lor. Căci, până la Solon, datornicii chezășuiau plata datoriilor cu însăși persoana lor. Solon a fost cel dintâi ocrotitor al poporului. Ei bine, dintre toate necazurile prilejuite de lege, această sclavie apăsa mai greu decăt orice pe umerii oamenilor, care mai aveau și multe alte pricini de nemulțumire, întrucât- ca să le spunem lucrurilor pe nume-mulțimea nu avea nici un drept...

 Statul fiind orânduit în felul acesta, iar poporul fiind sclav al celor puțini, el s-a răzvrătit împotriva aristocraților. S-a dus o luptă înverșunată. Cele două grupuri care se împotriveau unul altuia de multă vreme căzură la înțelegere, să-l aleagă pe Solon împăciuitor și arhonte, încredințându-i grija de a întocmi o Constituție.

 Solon, datorită familiei din care se născuse și mulțumită faimei de care se bucura, se afla în rândurile fruntașilor cetății. Prin averea și prin înfăptuirile sale însă, putea fi numărat printre oamenii de mijloc... ”

 (Aristotel, *Statul atenian*, în *Culegere de surse istorice*, vol I, M Manea, D Dumitrescu, M Popescu, Ed Nomina, Pitești, 2014)

 **B.**”Mai întâi, Clistene a împărțit pe toți atenienii în zece triburi, în loc de patru, amestecând categoriile sociale de mai înainte, deoarece voia să fie părtași cât mai mulți oameni la drepturile cetățenești. Apoi, el a rânduit ca sfatul să fie alcătuit din cinci sute de membri- în loc de patru sute,-câte cincizeci de fiecare trib [... ]

 Clistene a mai împărțit țara în treizeci de districte numite ”demuri”, zece în oraș și în împrejurimile lui, zece pe malul mării și în interiorul Greciei [....]l-a făcut $«demoți»$ pe toți cei care locuiau în același dem, pentru că (în împrejurări oficiale) atenienii să nu mai fie numiți numai după numele tatălui, ci și după numele demului respectiv, și astfel noii cetățeni să poată fi identificați mai ușor.

 Triburilor le-a dat câte un nume, alegând zece dintre cei o sută de eroi fondatori, pe care-i aflase el în urma răspunsului primit de la oracolul Pitiei. În felul acesta, Constituția ateniană ajunsese mai prielnică poporului decât pe vreme lui Solon [... ]Clistene a statornicit noi legi, ca să atragă mulțimea, și, printre ele, legea cu privire la ostracism [... ]”

(Aristotel, *Constituția atenienilor*, în *Culegere de surse istorice*, vol I, M Manea, D Dumitrescu, M Popescu, Ed Nomina, Pitești, 2014)

Pornind de la aceste surse istorice, răspundeți următoarelor cerințe:

1. Numiți două categorii sociale la care se referă sursa **A** . **4 puncte**
2. Menţionaţi un reformator atenian numit atât în sursa **A** cât și în sursa **B***.* **2 puncte**
3. Precizați, pe baza sursei **A**, două motive pentru care Solon a fost ales pentru a înfăptui reformele**. 4 puncte**
4. Scrieţi o relaţie cauză-efect stabilită între două informaţii selectate din sursa **B**, precizând rolul fiecăreia dintre aceste informaţii (*cauză*, respectiv *efect*). **7 puncte**
5. Prezentaţi activitatea unui alt reformator atenian, în afara celor precizați în sursele **A** și **B** și o consecință a acesteia. **7 puncte**
6. Menționați, pe baza surselor **A** și **B,** o asemănare și o deosebire în organizarea Atenei în timpul celor doi reformatori, susținându-le cu informații din cele două surse.  **6 puncte**
7. Prezentați alte două fapte istorice referitoare la lumea greacă, în afara celor la care se referă sursele date. **10 puncte**

**SUBIECTUL II (50 puncte)**

Elaborați, în aproximativ trei pagini, un eseu cu titlul ***Roma antică*,** având în vedere:

* Menționarea a două caracteristici ale poporului roman
* Prezentarea a două fapte istorice referitoare la Republica Romană
* Menţionarea a două cauze ale instaurării Imperiului roman și prezentarea a două fapte istorice referitoare la evoluția politică a acestuia în secolele I – al III-lea d.Hr;
* Menționarea a două consecințe ale crizei Imperiului Roman din secolul al IV-lea;
* Prezentarea unei caracteristici a culturii romane.

**50 de puncte**

**Notă! Se punctează utilizarea limbajului istoric adecvat, structurarea prezentării, evidenţierea relaţiei cauză-efect, respectarea limbajului istoric şi a succesiunii cronologice/logice a faptelor istorice şi încadrarea sintezei în limita de spaţiu precizată.**

**BAREM DE EVALUARE ŞI NOTARE**

* **Se punctează oricare alte modalităţi de rezolvare corectă a cerinţelor.**
* **Nu se acordă punctaje intermediare, altele decât cele precizate explicit prin barem. Nu se acordă fracţiuni de punct.**
* **Se acordă 10 puncte din oficiu. Nota finală se calculează prin împărţirea punctajului total acordat pentru lucrare la 10.**

**SUBIECTUL I\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_40 de puncte**

1. **4 puncte** pentru numirea a două categorii sociale la care se referă sursa **A**.
2. **2 puncte** pentru menționarea unui reformator atenian numit atât în sursa **A** cât și în sursa **B** .
3. **4 puncte** pentru precizarea a două motive pentru care Solon a fost ales pentru a înfăptui reformele din sursa A**.** (**2 X 2 = 4 puncte**)
4. **7 puncte** pentru scrierea oricărei relații cauză-efect stabilită între două informații selectate din sursa A, precizând rolul fiecăreia dintre aceste informaţii (cauză, respectiv efect)
5. **7 puncte**, distribuite astfel:

 **2 puncte** pentru numirea unui alt reformator decât cei din sursele date

 **3 puncte** pentru prezentarea activității sale

 **2 puncte** pentru identificarea unei consecințe

1. **1+1=2 puncte** pentru menționarea oricărei asemănării respectiv deosebirii în organizarea Atenei

**2x2=4 puncte** pentru selectarea informaților **.**

1. **10 puncte** pentru prezentarea celor două fapte istorice distribuite astfel**:**

**2 x2= 4 puncte** pentru menționarea celor două fapte istorice referotoare la lumea greacă

**3x2=6 puncte** pentru prezentarea lor prin evidențirea relației de cauzalitate și utilizarea unei caracteristici/exemplu

 Câte 1 punct pentru prezentarea parțială a faptelor istorice.

**SUBIECTUL II\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (50 de puncte)**

**Informația istorică** – **40 de puncte distribuite astfel :**

R 1- **6 puncte** pentru menţionarea a două caracteristici ale poporului roman **(3x2=6p**)

R 2 - câte 2 puncte pentru menționarea faptelor istorice referitoare la Republica Romană **(2x2=4)**

 3 puncte pentru prezentarea faptelor istorice referitoare la Republica Romană **(3px2=6 p)**

R 3- **4 puncte** pentru menționarea a două cauze ale instaurării Imperiului roman **(2x2=4p**)

- câte 2 puncte pentru menționarea faptelor istorice referitoare la evoluția acestuia în secolele I-III d.Ch **(2x2=4** **puncte**)

 **6 puncte** pentru prezentarea faptelor istorice referitoare la evoluția acestuia în secolele I-III d.Ch

 **(2x3=6 p)**

R 4 - **6 puncte** pentru menționarea consecințelor crizei Imperiului Roman în secolul al IV-lea **(2x3=6p)**

 R 5 - **1 puncte** pentru numirea unei caracteristici a culturii romane

 **3 Puncte** pentru prezentarea ei.

**Ordonarea şi exprimarea ideilor menţionate – 10 puncte distribuite astfel:**

**2 puncte** pentru **structurarea textului** (introducere - cuprins - concluzii);

1 punct pentru introducere/cuprins; cuprins/concluzii;

 0 puncte pentru text nestructurat;

**3 puncte** pentruevidenţierea **relaţiei cauză-efect**, astfel încât compoziţia să probezeînţelegerea procesului istoric;

1 punct pentru prezenţa parţială a relaţiei cauză-efect;

* 1. puncte pentru lipsa relaţiei cauză-efect;

**2 puncte** pentru **respectarea succesiunii cronologice/ logice** a faptelor istorice;

* 1. punct pentru respectarea parţială a succesiunii cronologice/ logice a faptelor istorice;
	2. puncte pentru nerespectarea succesiunii cronologice/ logice a faptelor istorice;

**2 puncte** pentru **utilizarea limbajului istoric**;

* 1. punct pentru utilizarea parţială a limbajului istoric;

0 puncte pentru lipsa limbajului istoric;

**1 punct** pentru **respectarea limitei de spaţiu**;

0 puncte pentru nerespectarea limitei de spaţiu.

**Total 50 de puncte**

**Total test 90 de puncte.**

**Se acordă 10 puncte din oficiu**